## El Consell ratifica la declaració d’emergència de les obres del CEIP Francesc Roca i Alcaide de Borriana

*** Es tracta de la reparació completa de la coberta**

​​El Ple del Consell ha sigut informat de la declaració d’emergència de les obres de reparació completa de la coberta del CEIP Francesc Roca i Alcaide de Borriana.

El Servei Territorial d’Infraestructures Educatives de la Direcció Territorial a Castelló ha emés un informe sobre els danys produïts en la coberta del CEIP Francesc Roca i Alcaide de Borriana, a conseqüència de les pluges torrencials del dia 11 del setembre passat.

La situació actual no permet l’evacuació correcta de les aigües, la qual cosa pot provocar de manera immediata danys importants en el tauler de la coberta, que derivarien en nombroses filtracions a l’edifici.

Per a solucionar esta situació es proposa la realització d’una obra de substitució completa de la coberta. L’import total per a l’execució de les obres, així com per a l’assistència tècnica de coordinació de seguretat i salut, ascendix a 99.825 euros, IVA inclòs.

Fecha: 17/10/2023